ସାଧାରଣ ନାଗରିକଙ୍କ ଉପରେ ପଡିବ ଆଉ ଏକ ମହଙ୍ଗା ବୋଝ ଲିଟର ପିଛା ୧୨ଟଙ୍କା ବୃଦ୍ଧି ପାଇପାରେ କ୍ଷୀରର ମୁଲ୍ୟ ! - Enews Online\nଦୁଗ୍ଧ ଉତ୍ପାଦକମାନେ କହିଛନ୍ତି ଯେ ପେଟ୍ରୋଲ୍ ଏବଂ ଡିଜେଲ୍ ମୂଲ୍ୟରେ ବୃଦ୍ଧି ହେତୁ ପରିବହନ ଚାର୍ଜ ବୃଦ୍ଧି ପାଇଛି ପଶୁମାନଙ୍କ ଖାଦ୍ୟ ମଧ୍ୟ ମହଙ୍ଗା ହୋଇଛି । ଯଦି କ୍ଷୀରର ମୂଲ୍ୟ ବୃଦ୍ଧି ନହୁଏ ତେବେ ସେମାନେ ଏହାର ଯୋଗାଣ ବନ୍ଦ କରିଦେବେ ।\nରତ୍ଲାମ/ଚନ୍ଦ୍ରଶେଖର ସୋଲାଙ୍କି :- ପେଟ୍ରୋଲ୍, ଡିଜେଲ୍, ଗ୍ୟାସ ସିଲିଣ୍ଡର୍ ଏବଂ ପନିପରିବା ମୂଲ୍ୟ ବୃଦ୍ଧି ଯୋଗୁଁ ସାଧାରଣ ଜନତାଙ୍କର ଚିନ୍ତା ବଢିଯାଇଥିଲା ଥିଲା   । ଏବେ କ୍ଷୀର ମଧ୍ୟ ମହଙ୍ଗା ହେବାକୁ ଯାଉଛି । ରତ୍ଲାମର କିଛି ଗାଁରେ ଦୁଗ୍ଧ ଉତ୍ପାଦକମାନେ ମୂଲ୍ୟ ବୃଦ୍ଧି କରିବାକୁ ନିଷ୍ପତ୍ତି ନେଇଛନ୍ତି । ମଙ୍ଗଳବାର ଦିନ ରତ୍ଲାମର କାଳିକା ମାତା କ୍ୟାମ୍ପସର ରାମ ମନ୍ଦିରରେ ଆୟୋଜିତ ହୋଇଥିବା ବୈଠକରେ ପ୍ରାୟ ୨୫ଟି ଗାଁର ଦୁଗ୍ଧ ଉତ୍ପାଦକ ଓ ବେପାରୀମାନେ ଯୋଗ ଦେଇଥିଲେ । ମାର୍ଚ୍ଚ ୧ରୁ ସେମାନେ କ୍ଷୀରର ମୂଲ୍ୟ ଲିଟର ପିଛା ୫୫ ଟଙ୍କାକୁ ବୃଦ୍ଧି କରିବାକୁ ନିଷ୍ପତ୍ତି ନେଇଛନ୍ତି ।\nପେଟ୍ରୋଲ୍ ଏବଂ ଡିଜେଲ୍ ଗ୍ୟାସ୍ ପରେ ଦୁଗ୍ଧ ଦର ବୃଦ୍ଧି ପାଇବ କି ?\nଦୁଗ୍ଧ ଉତ୍ପାଦକମାନେ କହିଛନ୍ତି ଯେ ପେଟ୍ରୋଲ୍ ଏବଂ ଡିଜେଲ୍ ମୂଲ୍ୟରେ ବୃଦ୍ଧି ହେତୁ ପରିବହନ ଚାର୍ଜ ବୃଦ୍ଧି ପାଇଛି ପଶୁମାନଙ୍କ ଖାଦ୍ୟ ମଧ୍ୟ ଦିନକୁ ଦିନ ମହଙ୍ଗା ହେଉଛି । ଯଦି କ୍ଷୀରର ମୂଲ୍ୟ ବୃଦ୍ଧି ନହୁଏ ତେବେ ସେମାନେ ଏହାର ଯୋଗାଣ ବନ୍ଦ କରିଦେବେ । କରୋନା ପୂର୍ବରୁ ମଧ୍ୟ ଦୁଗ୍ଧ ଉତ୍ପାଦନକାରୀମାନେ କ୍ଷୀରର ମୂଲ୍ୟ ବୃଦ୍ଧି କରିବାକୁ ନିଷ୍ପତ୍ତି ନେଇଥିଲେ କିନ୍ତୁ ସହରରେ ବିକ୍ରେତାମାନଙ୍କ ସହିତ ବୁଝାମଣା ଅଭାବରୁ ଏହା ହୋଇପାରିନଥିଲା । ପରେ ଲିଟର ପିଛା ୨ଟଙ୍କା ମୂଲ୍ୟ ବୃଦ୍ଧି କରିବା ପାଇଁ ଆଲୋଚନା ହୋଇଥିଲା, କିନ୍ତୁ କରୋନା ସମୟରେ ଲୋକଙ୍କ ସମସ୍ୟାକୁ ଦୃଷ୍ଟିରେ ରଖି କ୍ଷୀରର ମୂଲ୍ୟ ବୃଦ୍ଧି କରାଯାଇ ନଥିଲା ।\nରତ୍ଲାମର ୨୫ଟି ଗାଁର ଦୁଗ୍ଧ ଉତ୍ପାଦକଙ୍କ ସଭା\nରତ୍ଲାମ ଦୁଗ୍ଧ ଉତ୍ପାଦକ ସଂଘର ସଭାପତି ହିରାଲାଲ୍ ଚୌଧୁରୀ କହିଛନ୍ତି ଯେ ଆମେ ୨୫ଟି ଗାଁର ଦୁଗ୍ଧ ଉତ୍ପାଦକଙ୍କୁ ନେଇ ମଙ୍ଗଳବାର ଦିନ ଏକ ବୈଠକ କରିଥିଲୁ । ଆମର ଉଦ୍ଦେଶ୍ୟ ହେଉଛି କ୍ଷୀରର ମୂଲ୍ୟ ବୃଦ୍ଧି କରିବା । ଗତବର୍ଷ କରୋନା କାରଣରୁ କ୍ଷୀରର ମୂଲ୍ୟ ବୃଦ୍ଧି ହୋଇନଥିଲା କିନ୍ତୁ ବର୍ତ୍ତମାନ ପଶୁ ଖାଦ୍ୟର ମୂଲ୍ୟ ବୃଦ୍ଧି ପାଇଛି, ପେଟ୍ରୋଲ୍ ଏବଂ ଡିଜେଲର ମୂଲ୍ୟ ବୃଦ୍ଧି ପାଇଛି ଏବଂ ମଇଁଷି ଗୋଟାକୁ ଲକ୍ଷେରୁ ଦେଢଲକ୍ଷ ଟଙ୍କା ଦେଇ କିଣିବାକୁ ପଡୁଛି । ବର୍ତ୍ତମାନ କ୍ଷୀରର ମୂଲ୍ୟ ଲିଟର ପିଛା ୪୩ଟଙ୍କା ତେଣୁ ଆମେ କ୍ଷୀରର ମୂଲ୍ୟ ଲିଟର ପିଛା ୫୫ ଟଙ୍କାକୁ ବୃଦ୍ଧି କରିବାକୁ ନିଷ୍ପତ୍ତି ନେଇଛୁ । ଯଦି ଦୁଗ୍ଧ ବିକ୍ରେତାମାନେ ଏଥିରେ ସହମତ ହେବେ ତେବେ ଆମେ ଆଗକୁ ଦେଖିବା ।\nଲିଟର ପିଛା ୧୨ଟଙ୍କା ପର୍ଯ୍ୟନ୍ତ ବୃଦ୍ଧି ପାଇଁ ପ୍ରସ୍ତାବ\nମୁଦଡି ଗାଁର ଦୁଗ୍ଧ ଉତ୍ପାଦକ କହିଛନ୍ତି ଯେ ଚାଷୀଙ୍କ ପାଇଁ ଗହମ ଶସ୍ତା ଏବଂ କ୍ଷୀର ମଧ୍ୟ ଶସ୍ତା ଅଟେ । ଗୋଟେ ମଇଁଷି ପାଇଁ ଦିନକୁ ୪୦୦ଟଙ୍କା ଖର୍ଚ୍ଚ ହୋଇଥାଏ । ପରିସ୍ଥିତି ଏପରି ହେଉଛି ଯେ ଅନେକ ଚାଷୀ ଇଛା ନଥାଇ ମଧ୍ୟ ସେମାନଙ୍କ ମଇଁଷି ବିକ୍ରି କରିବାକୁ ବାଧ୍ୟ ହେଉଛନ୍ତି । କ୍ଷୀର ଏକ ନିତିଦିନିଆ ଆବଶ୍ୟକତା । ଏଭଳି ପରିସ୍ଥିତିରେ ଲିଟର ପିଛା ମୂଲ୍ୟ ୧୨ଟଙ୍କା ବୃଦ୍ଧି କଲେ ସାଧାରଣ ଗ୍ରାହକଙ୍କ ଅସୁବିଧା ବଢ଼ିଯିବ । ତେବେ ମୂଲ୍ୟ ସମ୍ପର୍କରେ ଦୁଗ୍ଧ ଉତ୍ପାଦକ ଏବଂ ବିକ୍ରେତାଙ୍କ ମଧ୍ୟରେ କୌଣସି ସହମତି ହୋଇପାରି ନାହିଁ । ଯଦି ମାର୍ଚ୍ଚ୧ରୁ କ୍ଷୀରର ମୂଲ୍ୟ ବଢେ ତେବେ ଆଗକୁ ଦେଖାଯିବ ।
